ระเบียบคณะกรรมการกำกับกิจการพลังงานว่าด้วยหลักเกณฑ์และวิธีการรับฟังความคิดเห็นในการออกระเบียบข้อบังคับ ประกาศ หรือข้อกำหนดของคณะกรรมการกำกับกิจการพลังงานพ.ศ. ๒๕๖๐ โดยที่เป็นการสมควรกำหนดหลักเกณฑ์และวิธีการในการรับฟังความคิดเห็นจากประชาชนหรือผู้ซึ่งอาจได้รับผลกระทบจากการออกระเบียบข้อบังคับ ประกาศหรือข้อกำหนดใดของคณะกรรมการกำกับกิจการพลังงานเพื่อเปิดโอกาสให้บุคคลหรือหน่วยงานที่เกี่ยวข้องได้รับทราบข้อมูลอันเป็นสาระสำคัญรวมถึงสามารถแสดงความคิดเห็นและให้ข้อมูลอันจะเป็นประโยชน์ต่อการจัดทำระเบียบ ข้อบังคับประกาศ หรือข้อกำหนดดังกล่าวอาศัยอำนาจตามความในมาตรา๒๖ แห่งพระราชบัญญัติการประกอบกิจการพลังงาน พ.ศ. ๒๕๕๐คณะกรรมการกำกับกิจการพลังงาน ในการประชุมครั้งที่ ๔๔/๒๕๖๐ (ครั้งที่ ๔๘๖) เมื่อวันที่๒๗ กันยายน ๒๕๖๐ ออกระเบียบดังต่อไปนี้ข้อ๑ ระเบียบนี้เรียกว่า ระเบียบคณะกรรมการกำกับกิจการพลังงานว่าด้วยหลักเกณฑ์และวิธีการรับฟังความคิดเห็นในการออกระเบียบ ข้อบังคับ ประกาศหรือข้อกำหนดของคณะกรรมการกำกับกิจการพลังงาน พ.ศ. ๒๕๖๐ข้อ๒[๑] ระเบียบนี้ให้ใช้บังคับเมื่อพ้นกำหนดหนึ่งร้อยยี่สิบวันนับแต่วันประกาศในราชกิจจานุเบกษาเป็นต้นไปข้อ๓ ในระเบียบนี้ผู้มีส่วนได้เสีย หมายความว่า บุคคล กลุ่มบุคคลผู้ได้รับใบอนุญาตประกอบกิจการพลังงานหรือประชาชนทั่วไปที่อาจได้รับผลกระทบหรือมีหน้าที่ต้องปฏิบัติตามระเบียบ ข้อบังคับประกาศหรือข้อกำหนดอื่นใดของคณะกรรมการกำกับกิจการพลังงานซึ่งปฏิบัติหน้าที่ตามพระราชบัญญัติการประกอบกิจการพลังงานพ.ศ. ๒๕๕๐รวมถึงหน่วยงานของรัฐที่มีพื้นที่รับผิดชอบหรือมีอำนาจหน้าที่จะต้องปฏิบัติหรือมีภารกิจที่เกี่ยวข้องกับระเบียบข้อบังคับ ประกาศ หรือข้อกำหนดดังกล่าวเทคนิคพิจารณ์ หมายความว่า การรับฟังความคิดเห็นจากผู้เชี่ยวชาญซึ่งอาจเป็นนักวิชาการหรือผู้มีประสบการณ์เป็นที่ยอมรับในเรื่องที่เกี่ยวกับการออกฎหมายด้านเทคนิคเป็นการเฉพาะเช่น ข้อกำหนดเกี่ยวกับมาตรฐานต่าง ๆกกพ. หมายความว่า คณะกรรมการกำกับกิจการพลังงานสำนักงาน กกพ. หมายความว่า สำนักงานคณะกรรมการกำกับกิจการพลังงานข้อ๔ ให้ประธานกรรมการกำกับกิจการพลังงานเป็นผู้รักษาการตามระเบียบนี้และให้ กกพ. เป็นผู้วินิจฉัยชี้ขาดปัญหาเกี่ยวกับการปฏิบัติตามระเบียบนี้หมวด ๑บททั่วไป ข้อ๕ ให้สำนักงาน กกพ.จัดให้มีการรับฟังความคิดเห็นเพื่อเป็นแนวทางประกอบการพิจารณาดำเนินการของ กกพ.โดยมีวัตถุประสงค์ ดังต่อไปนี้(๑)รวบรวมข้อมูลหรือสอบถามความคิดเห็นในเบื้องต้นจากผู้มีส่วนได้เสียเพื่อประกอบการพิจารณาในการยกร่าง ปรับปรุง แก้ไข เพิ่มเติม หรือยกเลิกระเบียบข้อบังคับ ประกาศ หรือข้อกำหนดของ กกพ.(๒)การรับฟังความคิดเห็นจากผู้มีส่วนได้เสียเกี่ยวกับร่างระเบียบ ข้อบังคับประกาศหรือข้อกำหนดของ กกพ. เพื่อประกอบการพิจารณาปรับปรุง แก้ไขหรือเพิ่มเติมร่างระเบียบ ข้อบังคับ ประกาศ หรือข้อกำหนดให้มีความสมบูรณ์และเหมาะสมมากขึ้น(๓)การเผยแพร่ข้อมูลและรายละเอียดที่เป็นสาระสำคัญของระเบียบ ข้อบังคับ ประกาศ หรือข้อกำหนดของกกพ. เพื่อสร้างความรู้ ความเข้าใจ หรือแนวทางปฏิบัติสำหรับการบังคับใช้ระเบียบข้อบังคับ ประกาศ หรือข้อกำหนดของ กกพ.(๔)การอื่นใดที่ กกพ. เห็นสมควรให้มีการรับฟังความคิดเห็นตามระเบียบนี้ข้อ๖ กรณีการออกระเบียบ ข้อบังคับประกาศ หรือข้อกำหนดใดของ กกพ. ให้สำนักงาน กกพ. ตรวจสอบความจำเป็นในการออกระเบียบข้อบังคับ ประกาศ หรือข้อกำหนดดังกล่าวก่อน ซึ่งอย่างน้อยต้องมีรายการ ดังต่อไปนี้(๑) วัตถุประสงค์และเป้าหมายในการออกระเบียบ ข้อบังคับประกาศ หรือข้อกำหนด(๒)ความจำเป็นในการออกระเบียบ ข้อบังคับ ประกาศ หรือข้อกำหนด(๓)ความซ้ำซ้อนกับกฎหมายอื่น(๔)ภาระแก่บุคคลและผลกระทบที่อาจได้รับจากการออกระเบียบ ข้อบังคับ ประกาศ หรือข้อกำหนด(๕)ความพร้อมของสำนักงาน กกพ.(๖)หน่วยงานรัฐอื่นที่เกี่ยวข้องหรืออาจได้รับผลกระทบ(๗)บทอาศัยอำนาจในการออกระเบียบ ข้อบังคับ ประกาศ หรือข้อกำหนด(๘)วิธีการทำงานและการตรวจสอบ(๙)รายละเอียดอื่นที่เกี่ยวข้องและมีความจำเป็นต่อการดำเนินงานหมวด ๒วิธีการรับฟังความคิดเห็น ข้อ๗ การกำหนดวิธีการรับฟังความคิดเห็นในแต่ละครั้งจะต้องพิจารณาให้เหมาะสมกับวัตถุประสงค์และเป้าหมายที่กำหนดโดยคำนึงถึงประเด็นของเรื่องที่จะรับฟังกลุ่มผู้มีส่วนได้เสียผลกระทบที่อาจจะเกิดขึ้น กฎหมายที่เกี่ยวข้องและรายละเอียดอื่นที่จำเป็นอย่างทั่วถึงข้อ๘ การรับฟังความคิดเห็นอาจใช้วิธีการใดวิธีการหนึ่งหรือหลายวิธีรวมกันดังต่อไปนี้(๑)การรวบรวมข้อมูลหรือสำรวจความคิดเห็น โดยอาจมีหนังสือสอบถามความคิดเห็นจากบุคคล หรือหน่วยงานโดยตรงการจัดทำแบบสอบถาม หรือการสัมภาษณ์รายบุคคล(๒)การจัดสัมมนา อบรม อภิปราย หรือแลกเปลี่ยนความคิดเห็น(๓)การใช้สื่อโฆษณา หรือประชาสัมพันธ์ข้อมูล(๔)การเผยแพร่ข้อมูลและเปิดให้แสดงความคิดเห็นทางไปรษณีย์หรือผ่านระบบสารสนเทศของสำนักงาน กกพ.(๕)การประชุมกลุ่มย่อยระดับตัวแทนของกลุ่มบุคคลที่เกี่ยวข้องหรือมีส่วนได้เสีย(๖)การประชุมเชิงปฏิบัติการ(๗)การประชาพิจารณ์ หรือเทคนิคพิจารณ์(๘)วิธีการอื่นตามที่ กกพ. กำหนดข้อ๙ เมื่อพิจารณาเลือกวิธีการที่เหมาะสมแล้วให้สำนักงาน กกพ. ประกาศผ่านระบบเครือข่ายสารสนเทศเพื่อให้ผู้มีส่วนได้เสียได้รับทราบถึงประเด็นที่จัดให้มีการรับฟังความคิดเห็น วิธีการรับฟังความคิดเห็นระยะเวลา สถานที่ ตลอดจนรายละเอียดอื่นที่เพียงพอแก่การที่ผู้มีส่วนได้เสียจะเข้าใจและสามารถแสดงความคิดเห็นได้หมวด ๓ระยะเวลาในการรับฟังความคิดเห็น ข้อ๑๐ การกำหนดระยะเวลาในการรับฟังความคิดเห็นให้พิจารณาโดยคำนึงถึงความสำคัญ หรือความซับซ้อนของประเด็นที่จะรับฟังความคิดเห็นวิธีการที่ใช้ในการจัดรับฟังความคิดเห็นจำนวนของผู้มีส่วนได้เสียที่เกี่ยวข้องรวมถึงผลกระทบที่อาจเกิดขึ้นจากประเด็นที่มีการรับฟังความคิดเห็นหมวด ๔กระบวนการพิจารณาภายหลังการรับฟังความคิดเห็น ข้อ๑๑ เมื่อดำเนินการรับฟังความคิดเห็นแล้วเสร็จให้สำนักงาน กกพ. จัดทำสรุปผลการรับฟังความคิดเห็น เสนอต่อ กกพ. โดยเร็วประกอบด้วยข้อมูลและรายละเอียด ดังต่อไปนี้(๑)รายชื่อผู้เข้าร่วมการรับฟังความคิดเห็น(๒)วัน เวลา และสถานที่ และวิธีการจัดรับฟังความคิดเห็น(๓)ประเด็นที่กำหนดให้มีการจัดรับฟังความคิดเห็น(๔)ข้อสรุปหรือผลที่ได้จากการรับฟังความคิดเห็น(๕)รายละเอียดอื่นที่เกี่ยวข้องและเป็นประโยชน์ต่อการพิจารณาดำเนินงานข้อ๑๒ ให้ กกพ.นำผลการรับฟังความคิดเห็นมาใช้ประกอบการปรับปรุง แก้ไข เปลี่ยนแปลง เพิ่มเติมหรือยกเลิกร่างระเบียบ ข้อบังคับ ประกาศ หรือข้อกำหนด ไม่ว่าทั้งหมดหรือบางส่วนตามความเหมาะสมหากเป็นกรณีที่ กกพ. เห็นสมควรว่าจะเป็นประโยชน์ต่อการพิจารณาอาจดำเนินการดังต่อไปนี้(๑)มีหนังสือเพื่อขอเอกสารหรือหลักฐานเพิ่มเติมจากผู้แสดงความคิดเห็นหรือบุคคลหรือหน่วยงานที่เกี่ยวข้อง(๒)แต่งตั้งผู้เชี่ยวชาญคนหนึ่งหรือหลายคนเพื่อให้ความเห็นเฉพาะประเด็นใดประเด็นหนึ่งที่ต้องพิจารณา(๓)ดำเนินการอื่นใดที่จะเป็นประโยชน์ต่อการพิจารณาข้อ ๑๓ เมื่อกกพ. ได้พิจารณาผลการรับฟังความคิดเห็นเรียบร้อยแล้ว ให้สำนักงาน กกพ.นำสรุปผลการรับฟังความคิดเห็น และมติหรือผลการพิจารณาของ กกพ.ที่มีต่อความคิดเห็นดังกล่าวพร้อมทั้งเหตุผลและแนวทางในการดำเนินการต่อไปเผยแพร่ผ่านระบบสารสนเทศของสำนักงาน กกพ.ประกาศณ วันที่ ๕ ตุลาคม พ.ศ. ๒๕๖๐พรเทพ ธัญญพงศ์ชัยประธานกรรมการกำกับกิจการพลังงาน ปวันวิทย์/อัญชลี/จัดทำ๓๐ตุลาคม ๒๕๖๐นุสรา/ตรวจ๑กันยายน ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๕๙ ง/หน้า ๑๒/๒๐ ตุลาคม ๒๕๖๐